ארץ צבי
בַּחֲצִי הַלַּיְלָה הֵם קָמוּ; וְהִכּוּ בִּקְצֵה הָעוֹלָם; כִּבְנֵי רֶשֶׁף חָשׁוּ הִרְחִיקוּ עוּף; לְהָשִׁיב אֶת כְּבוֹד הָאָדָם; אֶל אֶרֶץ צְבִי; אֶל דְּבַשׁ שְׂדוֹתֶיהָ; אֶל הַכַּרְמֶל וְהַמִּדְבָּר; אֶל עַם אֲשֶׁר לֹא יֶחֱשֶׁה; שֶׁאֶת בָּנָיו לֹא יַפְקִיר לְזָר,; אֶל אֶרֶץ צְבִי שֶׁבְּהָרֶיהָ; פּוֹעֶמֶת עִיר מִדּוֹר לְדוֹר; אֶל אֶרֶץ אֵם לְטַבּוּרָהּ; קְשׁוּרִים בָּנֶיהָ בְּטוֹב וּבְרַע.; בַּחֲצִי הַלַּיְלָה עוֹבֶרֶת; בִּשְׂדוֹתֵינוּ רוּחַ שָׁרָב; עֲרָבָה אִלֶּמֶת תַּרְכִּין אָז רֹאשׁ; עַל אֲשֶׁר עִם שַׁחַר לֹא שָׁב; אֶל אֶרֶץ צְבִי; אֶל דְּבַשׁ שְׂדוֹתֶיהָ; אֶל הַכַּרְמֶל וְהַמִּדְבָּר; אֶל עַם אֲשֶׁר לֹא יֶחֱשֶׁה; שֶׁאֶת בָּנָיו לֹא יַפְקִיר לְזָר,; אֶל אֶרֶץ צְבִי שֶׁדִּמְעוֹתֶיהָ; נוֹשְׁרוֹת עַל שְׂדֵה חַמָּנִיּוֹת; שֶׁעִצְּבוֹנָהּ וּשְׂשׂוֹנָהּ; הֵם שְׁתִי וָעֵרֶב בְּבֶגֶד יוֹמָהּ.; [בית נוסף לזכרו של רס"ן רועי קליין ז"ל]; כְּשֶׁהִפְצִיעַ שַׁחַר בָּאֹפֶל; הוּא חִלֵּץ פָּצוּעַ מֵאֵשׁ; כְּשֶׁהֻשְׁלַךְ רִמּוֹן בְּגוּפוֹ סוֹכֵךְ; לְהַצִּיל חַיִּים הוּא בִּקֵּשׁ; אָז אֶרֶץ צְבִי – ; אֶת דִּמְעוֹתֶיהָ; אֶל מוּל קִדּוּשׁ הַשֵּׁם כָּבְשָׁה; וּכְשֶׁקָּרָא שְׁמַע יִשְׂרָאֵל; הָרוּחַ חֶרֶשׁ אֶת שְׁמוֹ נָשָׂא; רוֹעִי ה' יִשְׁמֹר עָלֶיךָ; עַל תֹּם דְּרָכֶיךָ עַל עֻזְּךָ; עַל אֶרֶץ צְבִי - שֶׁנִּשְׁמָתְךָ; שְׁזוּרָה לָנֶצַח בְּבֶגֶד יוֹמָהּ; 